Psalm 13
Die kommer van die Siel:
Aanskou, Verhoor, Verlig!
Ps 42: 6,12
______________________________________________________________________________________________________________________________________________________________________________
‘n Bedrukte of benoude siel….’n hart wat voel of alles rondom jou in duie stort en jy net nie meer die lig kan sien nie. Depressie. ‘n woord wat ‘n werklikheid in ons samelewing geword en tog is dit nie ‘n onoorkomelike toestand nie. Dit het ‘n naam gekry maar dit is een of ander tyd teenwoordig in elke mens se lewe.
Ongelukkig loop soveel mense met dit rond, en ipv om dit so gou as moontlik te hanteer, word dit gelaat en die siel raak al dieper en dieper vasgevang in hierdie maalkolk van emosies. Die Here het vir ons as mens emosies gegee, maar as ons nie versigtig is nie kan emosies ons lewe beheer en dikteer en soveel irrationele besluite laat neem.
Let wel ons praat nie van mense wat werklik ‘n siekte toestand het of in ‘n ongeluk was en bv breinbeserings opgedoen het nie. Hierdie is die daaglikse stryd van ons as mens met ons menswees en ons emosies.
Wat ons moet onthou is dat ons nie moet verskoning vra as ons hulp soek nie. Praat eerder met ‘n mede kind van die Here en gee aandag aan die probleem. Soek hulp.
Die Here gee vir ons hierdie wonderlike oplossings in Sy Woord wat,
2 Timotheus 3:16 ons leer?_____________________________________________________________________________________________________________________________________________________________________________________________________________________________
Die Here kom trek die gordyn oop wanneer ons Sy Woord lees. Hy kom skil die lagie vernis wat ons so sorgvuldig oor ons emosies verf, en kom wys ons om weer op ons voete te kan staan en die lewe in die oë te kyk, om Hom te verheerlik.

Ps 13 begin worstel Dawid met die vraag van “Hoe lank?” (3x vra hy die vraag.)
Ons weet nie hoe lank hy in die stryd vasgevang was nie, maar die spreekwoord sê mos “Time flies when you’re having fun….” En dis waar hy eindig. In stryd voel dit of dit net nooit gaan ophou nie. (Job 7:4)…..


1) Dawid voel verlate en vergete

Die meeste van die tyd is dit die wortel van ons toetand van depressie. Ons voel verlate en vergete deur God self. Dit is ‘n gevoel wat jou in jou diepste wese vasgryp en jou maag in ‘n knoop vasdraai.  Dis ‘n diepe seer wat almal nie altyd sien of verstaan nie en ongelukkig is die anderkant ook waar, dat sommige mense in hierdie emosies wil lewe. Dit is vir hulle soos ‘n troos om in hierdie aaklige gemoedstoestand te lewe……ons moet weet dat as ek getuig as ek kind van God is, verheerlik dit nie die Here nie.
(Onthou u toe ons op skool moes uitdun vir  netbal spanne. Jy doen jou bes en jy begeer ‘n plekkie in die A Span, maar as jy teen daardie muur staan en hulle begin die een na die ander kies en jy bly staan, voel dit of jou klein wêreldjie in duie stort. Dit is daardie waardelose, vergete toestand)
 Wat sal ons vir iemand wat sê wat in so ‘n stryd met ons kom praat? Job het “wonderlike” vriende gehad. Hy antwoord hulle in Job 16 “Dergelike dinge het ek al baie gehoor; treurige vertroosters is julle almal. Kom daar nou ‘n einde aan winderige woorde……?” Dit is asof die vyand Job aanhits teen God. Hy vra al hierdie vra wat eintlik God in twyfel trek…..en hy doen dit tot vandag toe nog.
Arme Job…..vers 15 sê:” ‘n Roukleed het ek oor my vel vasgewerk en my horing in die stof gesteek…” en dan in vers 19 “ Selfs nou, kyk, in die hemel is my Getuie; en Hy wat saam met my getuig is in die hoogtes.”

En dit is waar ons moet uitkom. Ons omstandighede gaan nie noodwendig verander nie, maar ons perspektief wel.

Hoe kan ons vergete voel deur God?

Let wel VOEL = IN !!!!!!!
Die persepsie is nie waar nie. Dit is nie omdat ons iets voel dat dit, dit waar maak nie.
Lees Jes 49:14 en 15
Dit is soos ‘n kindjie wat vir sy pa vra hoekom is die son weg. Is hy gesteel, het hy weggeraak of uitgebrand????
 En die pa wat dan aan hom verduidelik dat die wolke slegs die son toemaak, maar anderkant die wolke skyn die son nog net so helder soos altyd.
God is altyd daar. Dit maak nie saak hoeveel wolke hom bedek nie.

V3 = sy siel in onrustig (turmoil)
Hy kan aan niks anders dink as aan sy situasie waarin hy tans is nie. 
Dit spoel oor hom soos ‘n Tsunami wat land inkom teen ‘n spoed. Die angs en die vrees oorspoel sy hele wese en hy sink weg in die dieptes van sy emosies. 
Vers 3 sien ons dat Dawid vra hoe lank hy nog planne moet beraam, hoe lank sal sy vyande nog teen hom aankom? 

V4= die wonderlike Perspektief, die woorde wat sy hele siel tot rus bring. “Aanskou. Verhoor. Verlig”

CH Sprugeon het gesê: “ Rumenating (herkou) in trouble is a bitter work.”
Dis soos wanneer jy nie tablette kan sluk nie en jy moet hulle kou om hulle af te kry.
Jy kou en kou aan daardie gal bitter pil ipv om hom net te sluk en klaar te kry. 
Nou dit gaan nooit goed wees om vir iemand die raad te gee om sy probleme of emosies net te sluk nie. Dit is sonder simpatie of empatie. 
Iemand het eenmaal gesê “the Laughter of enemies is dreadful on the ears of sorrow.”
En al is jy vriend en nie vyand nie, moet nooit iemand se seer afmaak as niks nie. 
Bid die Here om mense met dieselfde simpatie te hanteer as wat Hy dit sou doen, maar ook met die Woord van die HERE as ons maatstaf.

Daar is 4 dinge wat ons nie moet doen as ons so is nie. 
· Moet nie belangrike besluite neem nie
· Moenie belangrike briewe skryf nie
· Moenie jou geestelike lewe op daardie stadium beoordeel nie
· Moet jou self nie met ander se geestelike lewe vergelyk nie.
So baie Psalms en Liedere bemoedig ons, juis omdat mense deur dieselfde stryd gegaan het, daaroor geskryf het en vandag kan ons dit lees en sing en identifiseer daarmee. Maar ook deur God se Woord opgebou te word en te weet ek Is nie vergete nie en is nie alleen nie.
Dit is ook hoekom kerk belangrik is. Dit is nie ‘n instelling van ‘n mens nie, maar God weet dat ons mekaar nodig het. Dit is hoekom dit so belangrik is om die eenheid midde die gemeentskap van die Heiliges te bewaar en die Woord in waarheid te preek e naan te hoor. Lees Johannes 17 oor hoe balangrik dit vir Jesus self was.

Wat moet ons onthou as ons met mekaar deel?
· Ons almal verskil van mekaar. (ekstroverte en introverte) Mense reageer om verskillende manier op verskillende situasies.
· Ons fisiese toestand kan ons ook beinvloed.
· Geestelike oorlogvoering kan dit ook meebring. (1 Pet 5:8, Efe 6)
· Soms kan ons na ‘n geestelike oorwinning ook ‘n laagte punt bereik. Bv in 1 Konings 18 en 19. Elia behaal oorwinning en daarna die neerlaag by die besembos.

Baie intererresant, Hudson Taylor vertel toe hy in China sending werk gedoen het, het hulle ‘n Vervoer middel gehad waarin net een persoon kon ry. Hy was so klein dat daar glad nie ‘n tweede persoon kon inkom nie. Die Vervoer middel word ‘n “Sulky” genoem.
Nogal ironies ne?
As mens in hierdie diepe en droewige plek in ons lewens is, noem die engels man jy “sulk” en net jy alleen kan in daardie plekkie inkom.
Jy en jy alleen.

V 6= Die OORWINNING!!

In vers 6 sien ons hoe Dawid se perspektief verander. God het hom die verligting van oë gegee om te sien. Werklik te sien en hom nie net vas te kyk in sy omstandighede nie, maar in die God wat in beheer is van ALLE omstandighede.
Hoe het Dawid by die punt uitgekom?

1)Ons lees in vers 4 wat hy uitroep “Aanskou tog!!”
Dit is goed om te roep na God. Al het ons nie die woorde nie, net die uitroep na die Enigste een wat ons werklik kan help. 
Hierdie situasie van Dawid het nie sy gebedslewe verlam nie. Ja, sy woorde was min, maar hy het steeds uitgeroep na God.
Al is dit net een woord….”Vader”

2) “Verlig my oë”
Hy besef goed dat sy omstandighede en ook die vyand geestelike blindheid kan veroorsaak. Dit kan hom so oorweldig dat daar geen lig meer is  wat hom die mooi en die seëninge in die Here laat sien nie. Vertrou God en steun op Sy genade in donker tye…..Hy is steeds daar.

3) Hy is getroos.
Sy omstandighede bly dieselfde maar hy is getroos. God verander sy perspektief.
Sy gedagtes word vernuwe. Dit is soos ‘n transformasie wat reg voor jou plaasvind, wanneer God lig in jou siel bring.
Vertrou in God se onfeilbare liefde vir JOU.
Rus in die Karakter en Soewereiniteit van God.
Verheug jou in die Verlossing wat Hy in jou lewe teweeg gebring het.

As ons net dink…..Dawid was voor Christus gebore, en het vorentoe gekyk na die belofte van die Verlossings werk. Ons weet reeds Christus het die dood vir ewig oorwin, ons is losgekoop van die slawe mark van Sonde. Hoeveel te meer kan ons nie vandag in die oorwinning leef niee.
Maak seker dat die God van Dawid ook jou God is, dat jy die verlossing in Christus gesmaak het en weet dat Hy jou ken en aangeneem het as Sy kind. Maak seker.
Dit is die enigste manier hoe jou anker sal hou en  dit is die enigste weg tot die ewige Lig in ons lewens







